Diari Oficial de la Generalitat Valenciana


Sumari del DOGV 792, del 25-03-1988 (1988/810797)

ORDRE d'11 de març de 1988, de la Conselleria d'Indústria, Comerç i Turisme, sobre concessió de la distinció <<Cuina Valenciana>> a empreses turístiques del sector de la restauració.
--------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/03/11/(1)/dof/vci/html**

### Dades del document

Número de DOGV
:   792

Data del DOGV
:   25-03-1988

Secció del DOGV
:   DISPOSICIONS GENERALS

Número del document
:   1988/810797


Data del document
:   11-03-1988

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre d'11 de març de 1988, de la Conselleria d'indústria, Comerç i Turisme, sobre concessió de la distinció "Cuina Valenciana" a empreses turístiques del sector de la restauració.  
L?experiència adquirida en l'aplicació de l?Ordre de 17 de juliol de 1986, sobre concessió de distincions a les empreses turístiques del sector de restauració, ha proporcionat determinades dades sobre la restauració valenciana que suggereixen la conveniència d?ampliar la cobertura dels premis. Concretament es tracta de distingir aquells establiments que, encara que no assolesquen en la seua oferta el nivell global per a l?obtenció de les distincions que estableix l'article cinquè de la citada Ordre, destaquen notablement per la qualitat i la presentació d'algun dels seus plats. Per aquesta raó s'estima convenient que els esmentats establiments obtinguen igualment reconeixement i estímul de la Generalitat Valenciana.  
En atenció d'aquestes consideracions, aquesta Conselleria d?Indústria, Comerç i Turisme, ha disposat:  
Article 1r  
Es crea la distinció a les empreses turístiques del sector de Restauració radicades a la Comunitat Valenciana, amb la finalitat de reconèixer públicament els mèrits d'aquells establiments que compten en la seua oferta amb un Plat concret de Cuina Valenciana, que destaque per la qualitat, la presentació i l'acceptació popular, dins del context d'un menú que responga a un nivell global satisfactori.  
Article 2n  
1. A l?establiment que reba la distinció se li expedirà un diploma justificatiu de la concessió.  
2. Les empreses, l?establiment o els establiments de les quals hagen rebut la distinció, podran fer indicació, amb caràcter indefinit als menús, cartells, propaganda o qualsevol altre imprès, del plat o plats mereixedors d'aquella, i hauran de fer-ne constar, expressament, l'any de l'atorgament.  
Article 3r  
La distinció no podrà ser utilitzada per aquells establiments que no es troben en possessió legal d'aquesta, encara que oferesquen en els menús plats similars o idèntics, en els ingredients i la denominació, al de l?establiment que l?obtingué.  
Article 4t  
El procediment de concessió, lliurament de distincions, llibre Registre, limitacions i Jurat qualificador, es regularà pel que s'estableix en l'Ordre de 17 de juliol de 1986, que actuarà amb caràcter supletori per a tot allò que no es disposa en la present Ordre.  
DISPOSICIONS FINALS  
Primera  
El Director General de Turisme queda facultat per a dictar les disposicions que calguen en el desplegament i l'aplicació d'aquesta Ordre.  
Segona  
Aquesta Ordre entrarà en vigor el dia de publicació al Diari Oficial de la Generalitat Valenciana.  
València, 11 de març de 1988.  
El Conseller de Indústria, Comerç i Turisme,  
ANDRES GARCIA RECHE


Còpia Permalink ELI